钦定古今图书集成/明伦汇编/官常典/第728卷 > 赵时践
## 钦定古今图书集成/明伦汇编/官常典/第728卷 > 赵时践

按《广德州志》：“时践，字容月，宋永人，爵从事郎。初调广
德军司户参军。德祐元年，摄建平县事。二年冬十一
月，元兵南下，先驱拥东门，时践乃与缪霆起计事官
署，中夜叹曰：‘事势如此，覆亡可知。诘朝惟有死耳’。霆
起曰：‘如家何时’？践应曰：‘皮之不存，毛将安附’？黎明，指
前溪曰：‘吾已与家人诀怀石中矣’。因与霆起及县尉”
王君擢、直学陈梦常登县楼，槌鼓与敌遇。敌入县势
蹙，遂与妻子仆妾九人赴溪潭死焉。祀本县名宦祠。